**„Koli és foci”**

Olvasópályázat református iskolások számára

**Kedves Kollégák!**

A Református Tananyagfejlesztő Csoport **olvasópályázatot** hirdet a **református iskolák 5-6. osztályos tanuló**i számára.

A pályázat célja, hogy a felső tagozatos diákok körében népszerűsítse az érdekes és értékes, református vonatkozású ifjúsági regényeket, és erősítse az olvasás mint szabadidős tevékenység szerepét.

Az ajánlott könyveket a tanév során a szövegértést, a szövegalkotást és a kreativitást is fejlesztő feladatsorok segítségével havonta egy írásbeli fordulóból álló **levelezős csapatverseny** formájában dolgozhatják fel a gyerekek.

A pályázatra **legalább 2 és legfeljebb 4 fős csapatok** nevezhetnek.

A nevezéseket a felkészítő tanárok rögzíthetik a Református Tananyagtáron található online felületen: <http://teszt.reftantar.hu/palyazat.php> a következő adatok megadásával:

* a csapat választott neve,
* a csapattagok neve,
* a felkészítő tanár neve, telefonszáma, e-mail címe,
* az iskola neve és postacíme.

Az olvasópályázatra **nevezési díj nincs.**

**A nevezési határidő: 2018. szeptember 20.**

A feldolgozásra kínált könyvek:

* **Tóth-Máthé Miklós: Pecúrok** (I. félév)
* **Kármán Tibor: Egy focista naplójából** (II. félév)

Egy-egy kötetet a benevező csapatok részére ajándékba megküldünk iskoláikba.

A csapatok előzetes, nem kötelező feladatok vállalásával a verseny indulása előtt is szerezhetnek pontokat. **Előzetes feladatként** készíthetnek:

- a csapatot bemutató bármilyen anyagot ( filmet, rajzot, fotót, számítógépes animációt stb.)

- a pályázathoz kapcsolódó, az olvasás fontosságát hangsúlyozó logót, szlogent.

A szabadon választható feladatok megoldását a palyazat.reftan@reformatus.hu e-mail címre **2018. szeptember 20-áig várjuk.**

A regényeket a feladatsorok segítségével több részletben dolgozzák fel a pályázaton részt vevő diákok. Az egyes fordulók anyagát a Református Tananyagtár honlapjáról tölthetik le a felkészítő tanárok. A megoldásokat a megadott határidőig szkennelt formában a **palyazat.reftan@reformatus.hu** email címre küldhetik el.

Az előző fordulóban elért eredményekről, az új forduló feladatsorainak letölthetőségéről a felkészítő tanárokat e-mailben fogjuk tájékoztatni. A honlapon a legjobb csapatok ranglistáját minden forduló után közzétesszük.

Az olvasópályázat díjazása:

- **Minden** nevező **diák** oklevelet és ajándékot kap.

- **Ajándékot** kap minden olyan csapat, amelyik az összes fordulóban részt vesz.

- A **legjobb 30 diák** – iskolánként legfeljebb a két legjobb csapat - és a felkészítő tanár **ingyenes**en részt vehet 4 napos nyári **olvasótábor**unkban.

Szeretettel várjuk tanítványaik jelentkezését!